मध्य कमान (भारतीय सेना)

मध्य कमान भारतीय सेना की सात कमानों में से एक है। इसका मुख्यालय लखनऊ, उत्तर प्रदेश में स्थित है। लेफ्टिनेंट जनरल अभय कृष्ण इस कमान के वर्तमान जनरल ऑफिसर कमांडिंग-इन-चीफ हैं।

इतिहास 
१९४२ में द्वितीय विश्व युद्ध के दौरान सर्वप्रथम मध्य कमान की स्थापना हुई थी। अपने गठन के बाद इसने कुछ प्रशिक्षण क्षेत्रों की जिम्मेदारी संभाली थी, इससे पहले ब्रिटिश भारतीय सेना की अधिकांश प्रशिक्षण गतिविधियों के लिए दक्षिणी कमान ही जिम्मेदार थी। १९४६ में इसे भंग कर दिया गया था।

१९६२ के भारत-चीन युद्ध के कारण १ मई १९६३ को कमान फिर से स्थापित की गई। लेफ्टिनेंट जनरल कंवर बहादुर सिंह इस नवीन मध्य कमान के पहले सेना कमांडर थे। कमान का मुख्यालय लखनऊ में स्थापित किया गया, जो इससे पहले पूर्वी कमान का मुख्यालय था।

क्षेत्र और गठन 
मध्य कमान के अंतर्गत आने वाला क्षेत्र भारत के सात राज्यों में फैला है:
 उत्तर प्रदेश
 उत्तराखण्ड
 मध्य प्रदेश
 छत्तीसगढ़
 बिहार
 झारखण्ड
 उड़ीसा

मध्य कमान दो स्थैतिक क्षेत्रों (एरिया) में विभाजित है:
 उत्तर भारत क्षेत्र, जिसका मुख्यालय बरेली में है।
 मध्य भारत क्षेत्र, जिसका मुख्यालय जबलपुर में है।

१८ रेजिमेंटल सेंटर और बड़ी संख्या में लॉजिस्टिक और प्रशिक्षण प्रतिष्ठान मध्य कमान के अंतर्गत आते हैं। पाकिस्तान के साथ भारत की पश्चिमी सीमा का कुछ क्षेत्र भी मध्य कमान के अंतर्गत आता है। इसके अतिरिक्त भारत की कुल ६२ छावनियों में से लगभग आधी मध्य कमान के अधिकार क्षेत्र में आती हैं।

कमांडरों की सूची

सन्दर्भ

बाहरी कड़ियाँ 
 Central Command @ globalsecurity.org

भारतीय सेना की कमानें